
Praefatio. 


Commentatio  nostra  in  anatomicis  quibusdam 
pervestigationibus  versatur,  de  corporis  humani  parte 
institutis,  cujus  in  universum  ab  anatomis  parum  habi- 
tum sit  rationis.  Cujus  partis  in  organismo  gravitatem, 
quamvis  non  negandum  sit,  minus  insignem  esse,  tamen 
haec  non  est  excusatio,  cur  eam  negligamus  aut  igno- 
remus. Etenim  contingit  saepius,  ut  vel  minima  res. 

ad  anatomiam  pertinens , quaeque  nullius  videatur 

✓ 

momenti,  aliquam  sibi  vindicare  possit  gravitatem:  id 
quod,  quemadmodum  allatis  quibusdam  exemplis  e 
medicina  lorensi  desumptis  demonstrare  in  hac  disser- 
tatione conati  sumus,  maxime  in  hac  ipsa  artis  medicae 
disciplina  obseryari  solet. 

Equidem,  quamvis  jam  compluribus  abhinc  annis, 

in  cadaverum  infantium  sectionibus  instituendis,  corpu- 

/ 

sculuni  illud,  ex  adipe  compositum,  vidissem,  tamen 
novissimo  demum  tempore  aliquoties  occasione  usus 
sum,  super  illo  corpusculo  investigationes  suscipiendi. 
Primam  earum  ansam  commentatio  quaedam  mihi  prae- 
buit ephemeridibus  de  medicina  publica  a Schneider 
et  Schuermayer  editis  inserta;  qua  de  re  in  proprio 
hujus  dissertationis  capite  certius  uberiusque  exposuimus. 
Quas  perscrutationes,  auctore  viro  summe  venerando 
praeceptore  doctissimo  professore  Dr.  Walt  er  in  dis- 
sertatione inaugurali  ad  doctoris  medicinae  gradum  rite 
assequendum  scripta  publici  juris  facere  in  animum 
induxi,  quid  iis  indagationibus  compertum  sit,  ex- 
planaturus. 

At  lectorem  benevolum,  ne  nimia  ab  hac  com- 
mentatione postulet,  etiam  atque  etiam  rogatum  volo. 
Namque,  etiamsi,  disquisitiones  priusquam  inciperem, 
qualis  earum  futurus  esset  eventus,  cognitum  non  ha- 
bebam, tamen  jam  per  se  suspicari  licuit,  corpusculum 
adiposum  in  gena  situm  partem  esse  non  admodum 
gravem,  nullis  functionibus  corpori  humano  omnino 
necessariis  praeditam,  sed  potius  minoris  dignitatis 
habendum  esse  atque,  minores  partes  agere.  Hoc 

igitur  propositum  habui,  ut  de  re  illa , fere  omnino 

neglecta  ac  praetermissa,  quae  eam  ipsam  ob  causam 

complurium  errorum  causam  attulerit , certiora  quae- 
\ 

dam  eruerem. 

Inquisitiones  a me  institutae,  quamquam  non  tantum 
expostulabant  tum  temporis,  tum  operae,  quantum  in 
aliis  rebus  majoris  momenti  insumitur,  tamen  mihi  alia, 
quae  oppugnanda  esset,  se  objecit  difficultas.  Etenim 
materia  ad  investigationes  necessaria  ferme  tota  deerat, 
cadaverum . praesertim  infantilium . quae  quidem  ejus- 
modi perquisitionibus  aptissima  sunt,  paucitate,  ne  quid 
certi  exploratique  proferrem,  impediente.  Nam,  uti  in 
nostro  nosocomio  obstetricio  perpauci  incidunt  casus, 
in  quibus  infantes  recens  nati  mortem  occumbant,  ita, 
quum  in  perscrutando  cadaveris  caput,  in  primis  facies 
deformetur,  spes  nulla  erat,  fore  ut  cadavera  infantium 
extra  nosocomium  mortuorum  perquirendi  esset  occasio. 
Qua  causa  adductus,  quum  Petropolim  profectus  essem, 
in  nonnullis  nosocomiis  meliorem  rei  indagandae  oppor- 
tunitatem nancisci  conatus  fui.  Qua  r.e  non  possum, 
quin  viris  honoratissimis  Dr.  Doepp,  a consil.  stat, 
actuariis  et  equiti,  medico  summo  in  hospitio  parvu- 
lorum expositorum  Caesareo,  nec  non  i)r.  Scbmidt, 
nosocomii  obstetrici  ibidem  instituti  directori  sincero 

1 * 

animo  gratias  persolvam  quam  plurimas,  quorum  per- 
missu, ab  eximia  virorum  doctorum  comitate  benigni- 
tateque facile  impetrato,  ad  illa,  quae  dixi,  instituta 
aditus  mihi  patuerit. 

Pariter  nunc  officio  jucundo  gratoque  fungi  liceat, 
praeceptoribus  meis  summa  veneratione  observantiaque 
dignissimis,  professoribus  Walt  er,  Reichert  et  Adel- 
mann,  qui  singulari,  qua  sunt,  humanitate  in  conscri- 
benda hac  dissertatione  me  adjuverint,  grates  agendi 
quam  maximas. 

Denique,  ad  scripta  tum  antiquiora,  tum  recentiora 

quod  attinet,  quae  mihi  adire  licuit,  in  illis  quidem 

» 

admonendum  videtur  aut  nullam,  aut  perbrevem  de 
corpusculo  adiposo,  quod  pertractandum  sumsimus, 
inventam  esse  mentionem. 

B i chat  in  anatomia  sua  generali  hoc  corpusculum, 
quod  tantum  comparationis  causa  et  pro  exemplo  ad- 
fert,  paucis  commemoravit  verbis ]). 

Krause  crassam  quandam  adipis  mastam  musculo 

» i * 

buccinatori  impositam  esse  ait1 2). 


1)  Xavier  Bicliat  traite  d’anatomie  generale  et  descriptive  i 
Paris  1501. 

2)  Ilandbuch  der  menschlichen  Anatomie,  von  Dr.  C.  tr.  lh. 
Krause,  Hanuover  1841,  2.  Aufl.,  p.  368. 

Winslow,  corpusculi  in  gena  positi  brevibus 
verbis  mentione  illata  , lectorem  ad  opus  ab  Hei  ster 
editum  delegat3). 

In  compendio  anatomico  ab  Hei  ster  composito 
invenitur  quidem  corpusculi  cujusdam  descriptio,  quod 
et  magnitudine  et  positione  atque  forma  ei,  quod  equi-  , 
dem,  tractandum  mihi  delegi,  cernatur  simillimum, 
verumtamen  nonnullae  reperiuntur  diversitates,  ex  qui- 
bus, istud  corpusculum  alia  fuisse  natura,  facile  appa- 
reat. Sic,  ut  exemplo  utar,  Hei  ster  complures  obser- 
vavit  ductus  in  cavum  oris  efferentes,  quibus  secretum 
quoddam,  salivae  simile,  excerneretur.  Qua  re  indu- 
ctus, vir  doctus  corpusculum  illud,  pro  glandula  habi- 
tum, quum  in  regione  dentium  molarium  sedem  obti- 
neat, nomine  glandulae  molaris  appellavit4). 

i 

Malgaigne  in  anatomia  sua  chirurgica  corpusculi 
mentionem  injicit,  quod  dicit,  adipis  glomus,  in  infan- 
tibus inventum,  petiolo  esse  adflxum  et  operationibus 
in  regione ' genae  susceptis  facile  in  vulnus , incisione 


3)  Expositiori  anatomique  de  !a  structure  du  cnrps  humaln  par 
Jaques-Benigne  Winslow  a Amsterdam  1752.  p.  396  § 5S3. 

4)  Dr.  Lavrentii  Heisteri  compendium  anatomicum.  Editio 
quinta,  Norimbergae  a.  1741.  Toni.  1.  p.  146  et  tora.  II.  p.  109  etseq. 

factum,  penetrare,  vel  in  abscessibus  fossae  temporalis 

•-  • i <■  .. • ..  . , .. 

auctus  pus  efferentes  in  gena  efficere* * 5). 


Nuhn  in  anatomia  chirurgica  et  ipse  corpusculum 

■ ' O-w.. 

hoc  cognitum  habere  cernitur,  paucis  tamen  verbis  ejus 

• • h • ■ ii  ii  ul  )i)  ii!** 

descriptione  exhibita6). 


5'  Traite  d’anatomie  chirurgiale  et  de  chirnrgie  e *p  eri  mentale 

par  J.  F.  Malgaigne.  Brtixelles  1830,  pag.  195. 

. 

6)  Handbuch  der  chirurgischen  Anatomie  von  Anton  iNuhn, 
2.  Th.,  I.  Lief.,  Mannheim  1843,  pag.  189. 


Descriptio  anatomica 


CAPUT  I. 


Id  cadavere  infantis  recens  nati  si  quis  incisio- 
nem rectam  inde  ab  angulo  oris  per  genam  usque  ad 
incisuram  intertragicam  auris  fecerit,  cute  cum  panniculo 
adiposo  subjecto,  saepius  complures  lineas  crasso, 
dissecta,  sub  panniculo,  quem  diximus,  ferme  eo  loco, 
quo  linea,  modo  memorata,  dimidiatur,  massam  adipis, 
colore  subflavo  albido,  adipis  circumjacentis  colori 
simili  tinctam,  inveniet,  satis  magna  spissitudine  in- 
structam, forma  aut  subrotunda,  nuci  avellanae  simili, 
aut  oblonga,  ad  amygdalam  prope  accedente  praeditam 
(fig.  a).  Cujus  massae  diametros  longitudinalis  fere 
3/4"  aequat,  latitudo  est,  crassitia  et  ipsa  '/2“ 
aequante.  Ceterum  hoc  loco  non  praetermittendum  est 
silentio,  magnitudinem  non  ubique  eandem  animadverti, 
massa  ista  in  infantibus  bene  nutritis,  genis  plenioribus, 

t 

saepius  majore  observata,  contra  in  infantibus  maci- 
lentis, genis  concavis  praeditis,  minore.  Quod  quum 
ita  sit,  mensuram,  quam  posuimus,  eam  intellectam 

volo,  qualem  plerisque  in  casibus  ac  frequentissime 
repererim.  Corpusculum  illud  fascia  est  circumdatum, 
quae,  a partibus  circumjectis  id  sejungens,  tam  tenuis 
tamque  pellucida  apparet , ut  corpusculi  superficies 
modo  laevis,  modo  sulcis  instructa  pelluceat.  Quam 
fasciam,  si  sustuleris,  sulci  dilatati  in  incisuras  aut 
planiores  aut  profundiores  transmutantur,  quibus  cor- 
pusculum in  lobulos]  dividatur.  Sulci,  quemadmodum 
jam  docuimus,  etiam  deesse  possunt,  quo  in  casu  cor- 
pusculum, fascia  dissecta,  superficiem  offerens  laevem, 
non  striatam,  per  vulnus  incidendo  factum  prominet. 

Inde,  si  alteram  institueris  incisionem,  qua  prior 
fere  angulo  recto  aut  media,  aut  puncto  extremo  pro- 
xime ad  aurem  feriatur,  supra  arcum  zygomaticum  initio 
capto  usque  ad  inferiorem  maxillae  inferioris  marginem 
descendentem,  tum  cutis  lacinia,  quae  tali  modo  effecta 

erit,  sejuncta,  partes  corpusculum,  de  quo  agimus,  cir- 

♦ 

cumjacentes  conspectui  intuentis  patebunt.  Circumda- 
tum nunc  majore,  nunc  minore  telae  cellulosae  adipisque 
subtilissime  granuiati  copia , qua  in  re  id  interest, 
utrum  infans  obesior  sit  an  macrior,  corpusculum  adi- 
posum parte  sua  posteriore  marginem  anteriorem  musc. 
masseteris  attingit  (fig.  b ),  supra  eum  quidem  aliquot 
lineis  prominens,  parte  dimidia  antica,  musculo  bucci- 
natori imposita,  proxime  ante  musc.  masseterem  locata. 
Exigua  a corpusculo  adiposo  distantia  ad  partem  posti- 
cam versus,  intervallo  circiter  ]/a — 1/->°  relicto,  primae 
portiones  glandulae  parotidis,  partem  musc.  masseteris 

obtegentes,  in  conspectum  veniunt,  reliqua  glandulae 
memoratae  parte,  quae  crassior  cernitur,  inter  ramum 
maxillarem  inferiorem  processumque  mastoideum  tam- 
quam introtrusa  illataque.  Pone  ramum  maxillarem 
inferiorem  glaudula  ea  ad  musculos  pterygoideum  in- 

i 

ternum,  stylohyoideum  et  styloglossum,  nec  non  ad 
arteriam  carotidem  cerebralem  venamque  jugularem  in- 
ternam sese  applicat.  Ductus  efferens  glaudulae 
parotidis,  (fig.  d),  (ductus  Stenonianus)  transversim 
per  musculum  masseterem  aut  proxime  supra  corpu- 
sculum adiposum,  aut,  id  quod  equidem  in  corpusculis 
adiposis,  lobulis  instructis,  non  raro  animadverti,  in 
unum  sulcorum  ejus  immissus,  ad  partem  anteriorem 
paululumque  deorsum  decurrit,  tum  ante  corpusculum 
illud  in  musc.  buccinatorem  sese  immergens. 

Supra  corpusculum , fere  ]/2  pollicem  ab  eo 
distans,  arcus  zygomaticus  sedem  obtinet,  (fig.  c ) 
in  ejus  partem  anteriorem  musculis  zygomaticis  et 
majore  (fig.  k)  et  minore  (fig.  i),  qui  ex  parte  mu- 
sculo orbiculari  palpebrarum  (fig.  h)  tecti  sunt,  se  in- 
serentibus, dum  parti  ejus  posteriori  propius  ad  os 
temporum  accedenti  musc.  masseter  inhaerescit. 

Limites  anteriores  corpusculi  adiposi  musculis  faciei 
constituuntur , qui , quamvis  tenerrimi  sint  atque  te- 
nuissimi, tamen  persaepe  vel  in  infantibus  recens  natis 
probe  planeque  evoluti  cernuntur.  Quo  loco  musculos 
zygomaticos,  tum  majorem,  tum  minorem,  levatorem 
anguli  oris,  levatorem  labii  superioris  conspicimus, 

qui  musculi,  directionem  magis  minusve  transversam 
sequentes,  a parte  superiore  inferiorem  versus  ad 
musculum  orbicularem  oris  descendentes,  cum  hoc 
ultimo  sese  conjungunt,  simul  et  partem  ossis  maxilla- 
ris superioris  musculi  que  buccinatoris  tegentes. 

Inferiorem  corporis  adiposi  limitem  musculi  risorius 
Santorini  et  triangularis  menti  (fig.  n)  efficiunt,  quorum 
prosterior,  ad  prioris  partem  internam  positus,  cum  supe- 
rioribus faciei  musculis  in  musculo  orbiculari  oris  con- 
jungitur. Quibus  musculis  corpus  maxillare  inferius* 
subjectum  est,  ex  parte  planitiem  eis  offerens,  cui  in- 
serantur. Ubi  autem  musculus  masseter  et  m.  trian- 
gularis menti  locis,  quibus  inserantur  ad  maxillam  infe- 
riorem inter  se  confines  sunt,  ibi  arteria  facialis  an- 
terior (fig.  e)  supra  maxillam  inferiorem  sursum  ad 
\ 

faciem  flexa,  inde  primum  inter  duos,  quos  diximus, 
musculos,  obtecta  musculo  risorio  Santorini,  postea 
autem  ad  partem  anteriorem  superiorentque  conversa 
ad  nasi  parietem  lateralem  versus  tendit.  Dum  per 
musculum  buccinatorem  (fig.  /)  decurrit,  antequam 
sub  musculo  zygomatico  delitescat,  arteria  ista  portio- 
nem corpusculi  adiposi  inferiorem  anticamque  tangit, 
propeque  locum,  quo  ductus  Stenonianus  immergitur, 
praeterit,  complures  in  varias  regiones  ramos  dimittens. 

Secundum  hanc,  quam  proposuimus,  situs  descri- 
ptionem corpusculum  adiposum  dicere  possumus  in  trian- 
gulo esse  positum,  cujus  latera  musculis  zygomatico 
majore,  triangulari  menti  et  musculo  massetere  con- 

formentur,  vel,  si  arctioribus  id  circumscribere  volue- 
rimus terminis,  in  triangulo  dicamus  collocatum  esse, 
quod  ductu  Stenoniano,  arteria  faciali  anteriore  atque 
musculo  massetere  efficiatur.  Itaque  pro  fundo  hujus 
spatii  musculus  buccinator  est,  qui  quidem  in  infante 
recens  nato  saepenumero  crassitie  chartam  duplicatam 
non  superat,  reliquo  spatio  inter  liaec  tria  latera  inter- 
posito tela  cellulosa,  multum  adipis  continente,  et  adipe 
subtiliter  granulato  impleto.  Totum  spatium  ex  parte 
fibris  remotissimis  Platysmatis  myoidis,  praesertim 
tamen  cute  cum  ejus  panniculo  adiposo  obtegitur,  quo 
fit,  ut  infantis  gena  leniter  rotundata  appareat. 

Hoc  corpusculum  ab  eo  latere,  quod  ad  musculum 
buccinatorem  conversum  est,  quo  propius  illuc  accedit, 
eo  tenuius,  factum,  in  processum  quendam  vel  petiolum 
exit,  qui  nunc  tenuior,  nunc  crassior  cernitur,  in  univer- 
sum fere  lineas  5 — 4 aequans.  Qui  petiolus  in  canalem 
quendam  penetrat,  proxime  sub  osse  zygomatico  pates- 
centem, eo  fere  loco,  quo  ossa  maxillae  superioris  et 
zygomaticum  sui  utrumque  processus  ope  in  arcum 
inter  se  conjunguntur,  cujus  concavitas  ad  partem  in- 
feriorem posticamque  vergit.  Hoc  loco  canalis  inter 
anteriorem  musculi  masseteris  ad  arcum  zygomaticum 
insertionem,  et  superiorem  musculi  buccinatoris  ad 
' marginem  alveolarem  ossis  maxillae  superioris  inser- 
tionem initium  capit.  A principio  canalis  cum  petiolo 
ad  partem  posticam  atque  internam,  simulque  paululum 

ad  partem  superiorem  directus  est;  posteriore  decursu, 

> 

eandeni  directionem  sequendo  in  fossam  spheno-maxil- 
larem  deveniens.  Hoc  loco  petiolus  ramum  dimittit, 
nempe  lamellam  adipis  tenuem  planamque  V2 — 1 lineam 
crassam,  2 — 3 lineas  latam,  qui  quidem  ramus  inde  a 
musculo  temporali  (fig.  g.)  proxime  pone  arcum  zygo- 
maticum ad  fossam  temporalem  adscendit,  aliquot  lineis 
arcum  zygomaticum  altitudine  superans  (fig.  f).  Qui 
ramus  tamen  a cetero  adipe,  cujus  ibidem  copia  inter- 
dum haud  exigua  deposita  invenitur,  fascia  quadam 
tenuissima,  qua  involutus  est,  sejungitur.  Canalis  inde 
cum  trunco  petioli,  postquam  in  fossam  spheno-maxil- 
larem  pervenit,  magis  ad  partem  internam  conversus, 
statim  deorsum  eadem,  qua  fissura  orbitalis  inferior 
est,  directione  decurrit,  i.  e.  secundum  eam  oram,  qua 
planum  orbitale  a facie  posteriore  corporis  maxillae 
superioris  disjungitur,  quaeque  fissuram  orbitalem  infe- 
riorem a parte  inferiore  terminat. 

Qua  in  re  forma  maxillae  superioris,  qualis  in 
infante  recens  nato  observatur,  memoratu  digna  est, 
quoniam  illud  os  in  infantibus  aliam  praebet  speciem, 

quam  in  hominibus  adultis.  Jam  statu  foetali  planum 

\ 

orbitale  cum  semicanaliculo  osseo,  qui  nervo  infraor- 
bitali destinatus  est,  neque  non  processus  nasalis,  zygo- 
maticas et  alveolaris  aperte  se  in  conspectum  dant, 
corpore  contra  ossis  maxillae  superioris  minus  evoluto. 
In  hac  enim  parte  primis  evolutionis  stadiis  antrum 
Highmori  totum  deficit,  postea  ad  superficiem  nasalem 
parva  admodum  lacuna  apparente,  quae,  progredientibus 

ossis  incrementis,  magis  magisque  excavata,  paulatim 
sensimque  antrum  Highmori  eflormat.  Corpus  maxillae 
superioris,  id  quod  modo  expositis  respondet,  parva 
adhuc  est  altitudine,  potius  ossis  pressu  complanati 
speciem  prae  se  ferens,  unde  processus,  quorum 
mentionem  fecimus,  proveniant.  in  positione  petioli 
definienda  facies  corporis  maxillae  superioris  ad  os 
sphenoides  conversa  praecipue  digna  est,  cujus  ratio 
ducatur.  Ouam  faciem  posteriorem  in  homine  adulto, 
satis  constat,  angulo  recto  eftbrmato,  simul  cum  plano 
orbitali  sat  ad  perpendiculum  descendere,  tuber  maxil- 
lare efficientem.  E contrario  in  infante  recens  nato 
pro  hac  facie  postica  sola  adest  lamina  ossea  tenuis 
atque  angusta,  quae,  angulo  obtuso  cum  plano  orbitali 
concurrens,  fere  processus  ejusdem  videtur,  qui  pro- 
cessus ad  partem  posticam,  fossam  sphenomaxillarem 
et  temporalem  versus  deorsum  inclinatus  processus 
alveolares  attingat,  nondum  totos  ossa  factos,  veluti 
semicanaliculum  formantes  atque  sacculis  dentium  mola- 
rium recipiendis  inservientes.  Quae  lamella  ossea  ca- 
nalis, in  quo  petiolus  corpusculi  adiposi  decurrat,  fundum 
constituit.  A parte  superiore  canalis  margine  inferiore 
partis  orbitalis  alae  magnae  ossis  sphenoidis  obtegitur, 
a postica  autem  ea  parte  musculi  pterygoidei  externi, 
quae,  lata  basi  instructa,  a lamina  exteriore  processus 
pterygoidei  et  processu  pyramidali  ossis  palatini  exorta 
in  processum  condyloideum  maxillae  inferioris  inseritur 
nec  non  parte  inferiore  musculi  temporalis,  quae 

processui  coronoideo  maxillae  infer,  inhaerescit,  deter- 
minatus est.  Ad  partem  anteriorem  iste  canalis  sola 
periorbita,  quae  fissuram  sphenomaxillarem  occludit,  a 
cavo  orbitali  est  separatus.  Longiore  decursu  suo 
petiolus  per  fissuram  lunae  dimidiatae  formam  refe- 
rentem, quae,  inter  os  maxillae  superioris  processumque 
pterygoideum  ossis  sphenoidis  posita,  introitum  ad 
fossam  pterygopolatinam  format,  in  illam  cavitatem 
intrat.  Cavitatis  spatium  angustum  est,  forma  ad 
pyramidis  speciem  prope  accedit.  Parte  superiore 

amplior  est,  quam  inferiore,  et  processu  pterygoideo 

■\ 

ossis  sphenoidis,  parte  nasali  ossis  palatini,  corpore 
ossis  maxillaris  superioris  et  processu  orbitali  ossis 
palatini  cincta  cernitur.  — Quibus  parietibus  insertus 
petiolus  spatium  fossae  explet,  simul  processus  conicos 
in  aperturas,  in  hanc  cavitatem  inosculantes,  tum  fora- 
minis sphenopalatini  cum  nervis  nasalibus  posterioribus, 
tum  foraminis  rotundi  cum  nervis  maxillaribus  supe- 
rioribus, porro  canalis  vidiani  et  pterygopalatini  cum 
nervis  cognominibus  emittens.  Nervi,  quos  diximus, 
hoc  modo  adipe  involvuntur,  ipsique  nervo  optico,  qui 
proximum  super  petiolum  init,  decursum,  molle  eo 
stratum  subjicitur. 

Toto  decursu  suo  petiolus  fascia  tenuissima,  illam, 
qua  corpusculum  adiposum  involvi  commemoravimus, 
fasciam  continuante  obducitur. 

Omnis,  quam  modo  exhibuimus,  descriptio,  quem- 
admodum jam  supra  monitum  est,  praecipue  ad  eas 

refertur  investigationes,  quas  in  cadaveribus  infantium 
et  recens  natorum  et  aetatis  tenerrimae  instituerim. 
In  adultis  autem  hominibus  nonnulla,  quae  a modo 
explicatis  differant,  observata  sunt.  Etenim  corpusculi 
forma  non  amplius,  qualem  in  infantibus  vidimus,  nucis 
avellanae  similitudinem  refert,  sed  magis  compressa 
et  complanata  est.  Adde  quod  adipis  copia  circum- 
jecta adaucta  apparet,  corpusculum  que  totum  obtegit. 
Praeterea  corpsculum  non  amplius , tamquam  finis 
petioli,  nodi  ad  instar  intumescens,  dum  e canale  exit, 
ad  anteriorem  musculi  masseteris  marginem  retro  flec- 
titur, sed  magis  minusve  in  introitum  canalis  recessit, 
talem  potius  offerens  speciem,  quasi  extremus  sit  petio- 
lus, cui  corpus,  quale  in  infantibus  potuit  conspici, 
desit.  — Qua  re  efficitur,  quum  praeterea  adipis  cin- 
gentis major  sit  copia,  ut  corpusculum  a partibus  cir- 
cumjacentibus minus,  quam  in  infantibus,  abhorreat. 
Ceterum  pariter,  utque  in  infantibus  observari  memora- 
vimus, propria  ac  sua  obducitur  fascia,  petiolum  quoque 
eundem  tenentem  decursum,  sed  crassiorem  factum  invol- 
vente. Ad  canalem  quod  attinet,  huic  quidem  in  adultis 

✓ 

fundus  iste  deest,  lamina  ossis  maxillaris  supra  jam 
descripta,  efformatus,  qui  tamen  defectus  eo  compen- 
satur, quod  larga  telae  cellulosae  adipe  abundantis 
copia  deposita  reperitur.  Anterior  quoque  canalis 
paries  non  idem  mansit,  qualem  in  infante  animadver- 
timus. Namque  fissura  sphenomaxillaris  in  adultis 
pro  rata  parte  aliquanto  minus  patet,  quo  fit,  ut  in  bis 


margines  ossium  maxillae  superioris  et  sphenoidei, 
quibus  haec  fissura  exsistit,  ad  parietem  anteriorem 
construendum  valeant. 

De  corpusculi  adiposi  ejusque  petioli  textura  si 

quaesierimus,  de  ea  quidem  in  universum  non  multa 

sunt,  quae  explanemus.  Utriusque  si  vel  externam 

speciem  intueare,  non  difficile  est  ex  colore,  soliditate 

cet.  cognoscere,  corpusculo  adipem  contineri.  Ouod 

* 

dissectum  quoque  eundem  colorem,  eandem  spissitudi- 
nem ostendit,  texturamque  homogenam,  subtiliter  gra- 
nulatam,  colore  albido  subflavo  tinctam,  vasis  sanguini- 
feris  parvulis  iisque  perpaucis  penetratam.  Denique 
microscopio  usi  de  textura  certiora  quaedam  edocemur, 
quippe  qui  vel  microscopio  adhibito,  res  objectas  non 
admodum  amplificante  magnam  multitudinem  cellularum 
adipis  alterius  proxime  alteram  confertarum,  diametro 
V50 — !/i  00  lineas  aequantium,  in  singulos  lobulos  con- 
junctarum paucisque  vasis  capillaribus  penetratarum 
distinguere  possimus. 


CAPUT  II. 


Descriptio  casuum  duorum  e medicina  fo- 
rensi desumptorum . ad  genae  corpu- 
sculum adiposum  pertinentium. 

Haec  exempla  eo  consilio  nunc  adferenda  existi- 
mavimus, ut  appareat,  quamvis  corpusculum  adiposum 
genae  omni  videatur  carere  gravitate,  tamen  casus 
existere,  in  quibus,  si  adsit,  alicujus  momenti  ducatur 
simulque  ejus  ignoratio  cum  errorum  tum  controver- 
siarum ac  dissensionum  causam  adferre  possit. 

Casys  Prior  ex  «sti  artis  medicae  practico 
Professoris  cl.  Dr.  Walter  repetitus  est,  cujus  eximia 
benignitate  de  eo  certior  factus,  propriis  praeceptoris 
venerabilis  verbis  jam  referrre  liceat: 

„Viginti  amplius  abhinc  annis  in  urbe  Wolmaria, 
absente  tunc  temporis  medico  circuli  illius,  ob  suspi- 
cionem infanticidii  perpetrati  sectionem  cadaveris  infan- 
dis recens  nati  lege  postulatam  instituere  coactus  eram. 
Infans  omnino  maturus  erat,  quem,  verisimile  fuit,  cor- 
pore aliquo  duro,  in  occiput  incusso,  vita  fuisse  pri- 

vatum.  Sub  cute  caput  tegente  in  regione  occipitis 
multum  sanguinis  e vasis  egressum  observavi,  quo 
accessit,  quod  os  occipitis  multifariam  in  complures’diffis- 
sum  erat  partes.  Sectione  cadaveris  quae  comperta 
sint,  quum  hujus  loci  non  sit  diligentius  enarrare, 
nunc  quidem  sufficiat,  quae,  cavo  oris  perquisito,  obser- 
vata sint,  attulisse.  Quo  cavo  aperto  duo  reperi 
corpuscula  rotunda,  diametro  linearum  3 — 4 praedita, 
laevia,  fere  splendentia,  satis  spissa  ac  solida.  Quae 
corpuscula  quo  certius  planiusque  perscrutarer,  quum 
genas  dissecuissem,  utrumque  vidi  e gena  sibi  respon- 
dente provenisse.  In  genae  utriusque  membrana  mucosa 
vulnus  aliquot  lineas  longum,  inventum  fuit,  per  quae 
vulnera,  quum  corpuscula  in  cavum  oris  pervenissent, 
jam  in  dorso  linguae  posita  erant.  Quarum  utrumque 
petiolo  tenui,  quem  altius  usque  in  genam  persequi 
licebat,  praeditum  erat.  Illo  tempore,  aperte  confiten- 
dum est,  bis,  quae  diximus,  inventis,  dubium  me  haesi- 
tasse quid  censerem , quum  praesertim  in  operibus 
quoque  de  anatomia  scriptis,  quae  tum  in  promtu  erant, 
quamquam  ea  pervolvebam,  nihil  tamen,  quod  lumen 

V 

rei  adhiberet,  reperirem.“ 

s>Qua  causa  commotus  quum  primam,  quae  oblata 
fuerat,  occasionem  cadaveris  infantis  recens  nati  sectio- 
nem instituendi  ad  anatomicam  genae  perquisitioneni 
adhibuissem,  situm  in  ea  corpusculum  adiposum  idem 
esse  cognovi,  quod  quale  esset,  in  sectione  suprq 

narrata,  intelligere  non  potueram.  Ex  illo  inde  tempore, 
magna  sectionum  cadaverum  in  nosocomio  multitudine 
facta,  semper  corpusculum  illud  adiposum  monstravi, 
de  eoque  in  meis  de  infantium  morbis  lectionibus 
mentionem  intuli.  Observatio  autem  in  ephemeridibus 
a Schneider  et  Schuermayer  editis  lecta  praecipue  pri- 
mae observationis  a me  ipso  factae  in  animum  revo- 
cavit memoriam. “ 


Cusus  secundus.  Ad  casum  modo  descriptum  a 
cl.  professore  W alter  observatum  jam  alterum  quen- 
dam,  cujus  in  praefatione  injecimus  mentionem,  quum 
magnam  cum  priore  similitudinem  prae  se  ferat,  adjun- 
gere nunc  liceat.  Qui  casus  e commentatione  quadam 
petitus  est,  ephemeridibus  de  medicina  publica  a Schnei- 
der et  Schuermayer  editis  inserta,  pariter  ac  superior 
ad  infanticidium  pertinens  J),  Omnibus,  qnae  ad  mate- 
riam nobis  propositam  non 4 spectent , quaeque  ad  ean- 
dem illustrandam  non  valeant  praetermissis,  locos  com- 
mentationis, qui  ad  rem  nostram  referuntur,  jam  pro- 
laturi sumus.  Narrantur  talia  : 

• It  / 

Ancilla  quaedam,  matrimonii  expers,  quum  gravida 
|l lacta  esset,  status,  quo  erat,  non  satis  sibi  conscia, 
imprudens  partu  inopinato,  dum  stat,  oppressa  fuit. 


V „ Dwuch*  Zehschrift  fU.  die  StaaUarineikunde,  lierausgegeben 
Band  XI.  h‘ "rJep.g  6«  .«'e.  ‘852’  F°'«' 

Infans,  quemadmodum  in  narratione  casus  proditur,  magna 
cum  vehementia  e genitalibus  praecipitatus,  capite  nodo 
coaxationis  impacto,  quum  ibidem  aliquamdiu  jacuisset, 
horis  tribus  circumactis,  inde  mortem  occubuit.  Acto- 
rum commentarius,  a medico  circuli,  Dr.  Wimmer 
perscriptus , mortem  violentam , aliqua  vi , ad  infantis 
calvariam  adhibita,  illatam  confirmat,  quippe  in  quo  ad 
utrumque  os  bregmatis  ecchymomata,  nec  non  sangui- 
nem extravasatum  in  cerebro  inventa  esse,  sinistrumque 
os  pari  etale  tres  ostendisse  fissuras  referatur.  Prae- 
terea in  eo,  quem  diximus,  actorum  commentario  talia 
leguntur  : „Cavo  oris  perquisito  in  dextra  linguae  parte 
dimidia  corpusculum  repentur  planum , glandulosum, 
fere  dodrantem  pollicis  longum,  dimidium  pollicem 
latum,  quod  quum  diligentius  esset  pervestigatum,  pa- 
rotidis partem  continuatam  esse  apparuit,  quae  quidem 
ad  palatum  molle  versus  per  aperturam  quandam  abnor. 
mem,  vix  pisum  magnitudine  aequantem,  prodiit.“ 

Quamquam  locos  modo  allatos  si  sequare,  cor- 
pusculum in  oris  cavo  inventum,  pro  parte  glandulae 
parotidis  putaveris,  tamen  non  deesse  mihi  videntur 
causae,  cur  eam  sententiam  in  dubitationem  vocemus. 
Ceterum  haud  abnuerim,  facile  eam  opinionem,  dum 
jllud  in  gena  corpusculum  adiposum  exploranti  non 
cognitum  fuerit,  animo  concipi  potuisse,  quum  inter  duo 
illa  corpora  nonnullae  similitudines  intercedant.  Sic, 
ut  exempla  afferam,  in  utroque  eorum  primo  adspectu 

species  offertur  separata  atque  rotundata,  quo  accedunt 
et  adipis  copiae  depositae,  quas  et  in  glandula  parotide 
admodum  insignes  esse  constat.  Quin  etiam  ductus 
Stenonianus  aut  proxime  corpusculum  adiposum  aut 
inter  ejus  lobulos  decursum  suum  tenens  pro  corpu- 
sculi ductu  efferenti  haberi  potuit.  Quae  omnia 
quamvis  primo  obtutu  inducere  possint,  ut  corpuscula 
ista  inter  se  confundas  permisceasque,  tamen  diligentiore 
perquisitione  adhibita,  si  descriptionem  anatomicam, 
quam  capite  primo  exhibuimus,  respexeris,  de  vera 
corporis  natura  nulla  exstare  potest  dubitatio. 

Adde,  quod,  sedem  glandulae  parotidis  si  repu- 
taveris, eam  videbis  in  lacunam,  quae  ante  aurem 
externam  et  sub  ea  inter  processum  mastoideum  ramum- 
que ossis  maxillae  inferioris  sita  est,  cunei  ad  instar 
penetrare,  musculosque  pterygoideos  attingere.  Quo 
ex  loco,  non  negaverim  quidem,  si  partes  interjectae, 
praesertim  musculi  pterygoidei,  nimium  non  objiciant 
renisum,  glandulam  in  cavum  pharyngis  transire  posse; 
verum  a cavo  oris  tanto  illa  distat  intervallo,  fine  an- 
teriore usque  ad  mediam  faciem  anteriorem  musc. 

masseteris  pertinente,  ut  eo  penetrare  nequeat.  Fit 

quidem  interdum,  ut  glandula  parotis  lobulum  habeat 
‘separatum,  quem  parotidem  accessoriam  appellare  solent, 
ad  marginem  anteriorem  musc.  masseteris  positum;  at 
is  tamen,  si  adest,  corpusculo  adiposo  telaeque  cellu- 
losae, qua  id  circumdatur,  superimpositus  cernitur  aut, 

sicuti  ipse  in  cadavere  quodam  infantili  observavi,  in 
corpusculi  sulcum  est  immissus.  Quod  quum  ita  sit, 
parotidis  lobulus  non  prius  in  oris  cavum  devenire 
queat,  quam  transitu  sibi  ab  illis  partibus  concesso, 
vel  bis  ipsis  una  cum  parotide  accessoria  propulsis. 
Ceterum  parotis  ista  accessoria  non  reperitur  nisi 
perraro,  quum  corpusculum  adiposum  pars  organismi 
normalis  sit,  constanter  ac  semper  inventa. 

Quibus  causis  permotus,  non  possum,  quin  corpus, 
a l)r.  Wimmer  pro  parotidis  portione  habitum,  nihil 
judicem  aliud  esse,  nisi  corpusculum,  de  quo  disse- 
ruimus, adiposum,  quod  similibus  omnino  causis,  quam 
quae  in  casu  a Prof.  Walt  er  observato  valuerunt, 
per  musculum  buccinatorem  diruptum  penetrans  in  oris 
cavum  pervenerit.  At  inquis  apertura,  piso  magnitu- 
dine par,  quae  in  actorum  commentario  dicitur  corpori 
isti  transitum  dedisse,  nimis  parva  videtur,  cum  ipsius 
corpusculi  magnitudine  comparata.  Verumtamen , si 
meminerimus,  quam  telarum  oris  tum  membranae  mu- 
cosae, tum  musculi  buccinatoris  elastica  sit  natura,  iu- 
telligere  sane  poterimus,  quo  modo  corpusculum  laeve 
ac  rotundatum,  vi  aliqua  vehementer  agente,  penetrare 
valuerit. 

Opinioni  i)r.  Wimmer, , qua  corpus  illud,  vi  extrin- 
secus illata,  iu  primis  pressione  ope  manus  ad  regio- 
nem glandulae  parotidis  exhibita,  provenisse  ratus  est, 
chirurgus  praefecturae,  T)r.  Teubern,  adversarius 
exstitit,  corpus  abnorme  in  oris  cavo  inventum,  primae 

conformationis  vitium  esse,  vita  faetali  natum,  conten- 
dens.  Ductu  Stenoniano  enim  non  sat  mature  occluso, 
partem  parotidis  exisse  arbitratur.  Attamen  parotis 
ad  normam  constructa,  quae  quidem  usque  ad-  mediam 
faciem  externam  musc.  masseteris  porrigitur,  cum  ipsum  ' 
ob  situm  vel  ductu  Stenoniano  eo,  quo  vult,  modo 
imperfecte  occluso  egredi  nequiret.  Quae  res  quum 
ita  se  habeat,  dolendum  sane,  quod  in  cadaveris  sectione 
gena  non  fuit  aperta,  neque  in  has  partes  diligentius 
est  inquisitum.  Medici  quum  de  morte  infantis  inter 
se  dissentirent,  academia  chirurgica  et  medica,  quae 
Dresdae  floret,  abitrium  ultimum  fecit,  a Dr.  Choulant , 
conscriptum.  In  quo  Dr.  Chaulant,  quod  ad  corpus 
alienum,  in  cavo  oris  repertum,  attinet,  eam  in  senten- 
tiam disserit,  ut,  quantum  ex  actis  perspicere  liceat, 
id  vitium  primae  conformationis  esse  dicat,  neque  pro 
parte  aliqua  normali,  per  vim  propulsa  e sua  sede 
habendum,  iidem  addubitans,  utrum  parotis  fuerit, 
an  alia  quae  formatio  accessoria. 

Ex  quibus  controversiis  sententiarumque  diversi- 
tate, ad  nostram  rem  quod  spectat,  sectionis  forensis 
judices,  Drr.  Wimmer,  Teubern  et  Choulant,  quid  sibi 
observaretur,  quaque  ratione  inventum  in  oris  cavo 
corpusculum  explicarent,  exploratum  non  habuisse  elucet. 
Mea  ut  fert  opinio,  corpusculum  illud  alienum  neque 
abnorme  quiddam,  neque  gl.  parotis  prolapsa  existi- 
mandum erit,  sed  profecto  corpusculum  adiposum  nor- 

male  est,  quod  tamen  medicis  judicium  facientibus, 
quin  etiam  ipsi  academiae  chirurgicae  et  medicae  Dres- 
densi  ignotum  atque  incognitum  fuisse  videtur.  Etenim 
si  id  novissent,  dubium  non  est,  quin  commemoraturi 
fuerint,  nunc  tamen  ne  verbo  quidem  mentione  ejus 
injecta.  Quin  immo  quam  Dr.  Wimmer  in  actorum 
commentario  ait  institutam  esse  pervestigationem  accu- 
ratiorem corporis , qua  quidem  istud  pro  parotidis 
parte  continuata  habendum  esse  apparuerit,  quantum 
ad  nostram  rem  spectat,  extra  omnem  dubitationis 
aleam  positam  non  esse  ideoque  perquisitionem  factam 
ea,  quam  abhibitain  dicat,  diligentia  caruisse,  quam 
maxime  persuasum  habeo. 

CAPUT  III. 


Hoc  in  capite  restat,  ut  observationes  quasdam, 
quae  ad  magnitudinem,  formam,  superficiem,  involutio- 
nem, evolutionem,*  denique  ad  naturam  nec  non  ad 
indolem  corpusculi  adiposi  pertineant,  adferamus. 

Corpusculum,  quemadmodum  jam  ante  monuimus, 
plerumque  longitudine  2k  poli.,  latitudine  atque  crassitie 
Va  poli,  aequat.  Quod  volumen  tamen  variatur,  nunc 
majus,  nunc  mii^us  inventum,  quod  quidem  incrementum 
et  decrementum,  cum  adipis  copia  in  reliquo  corpore, 
praesertim  in  gena,  reperti,  aut  adaucta,  aut  diminuta, 
certa  quadam  ratione  contineri  videtur.  Etenim  plerisque 
in  casibus  infantem  macrum  et  macilentum  non  tam 
magnum  corpusculum  adiposum  offere  videbam,  quam 
in  bene  nutrito  adfuerat.  Accedit,  quod  in  infantibus 
macris  certius  conspicitur  et  a partibus  vicinis  magis 
disjunctum  apparet,  quum  adeps  subtiliter  granulatus, 
alias  corpusculum  involvens,  minore  copia  adsit.  Neque 
semper  magnitudo  in  utraque  gena  eadem  est,  sed 
interdum  accidit,  ut  corpusculum  genae  alterius  majoris 

sit  ambitus,  in  altera  incrementis  minoribus  captis, 
quod  vitium,  quum  externam  genarum  speciem  inae- 
qualem effecturum  videatur,  ea  re  compensatur,  quod  adi- 
pis, corpusculum  minus  cingentis,  major  reperitur  copia. 

Ad  formam  corpusculi  quod  attinet,  ea,  ut  supra 
docuimus,  variatur,  quippe  quae  modo  nuci  avellanae, 
modo  amygdalae  similis  cernatur,  i.  e.  aut  globulum 
paululum  compressum,  aut  corpus  ovatum,  paululum 
complanatum,  quod  ab  altero  eoque  plano  latere  in 
petiolum  exit,  nobis  offerat.  Ceterum  hae  formae  non 
semper  distinctae  sunt,  id  quod  tum  maxime  obser- 
vatur, quum  complures  corpusculi  sunt  lobuli. 

Superficies,  uti  supra  demonstravimus,  aut  pla- 
nitiem praebet  laevem,  aut  sulcatam,  qui  sulci  corpu- 
sculum in  lobulos  dividunt,  varia  magnitudine  praeditos. 
Saepe  duos  observamus  lobulos,  uno  sulco  transverso 
separatos , rarius  corpusculo  in  plures , quam  duos 
lobulos,  dilapso  et  pluribus  penetrato  sulcis;  quod  si 
evenit,  nonnunqu&n  speciem  prae  se  fert  inaequalem, 
ut  ad  mori  similitudinem  accedat.  Interdum  fit,  ut  in 
altera  gena  corpusculum  lobulis  careat,  in  altera  ejus- 
dem hominis  illis  instructum  sit.  Ouo  interdum,  quemad- 
modum observavi,  accidit,  ut  ductus  Stenouianus  aut 
parvula  parotis  accessoria,  ducti  Stenoniani  adhaerens, 
ab  altero  latere  in  sulcum,  ideoque  in  corpusculum  adi- 
posum veluti  immersus  sit,  in  altero  supra  decurrens, 

idque  nonnunquam  vel  tum,  quum  corpusculum  et  ipsum 
* 

sulcis  distinctum  est. 

Equidem  antea  id  corpusculum,  in  solis  repertum 
infantibus,  aetate  posteriore  evanescere,  falso  existi- 
mabam, qua  opinione  inductus,  primum  pervestigationes 
meas  non  instituebam,  nisi  in  infantibus  recens  natis. 
Quum  autem  perdifficile  esset,  majorum  aetate  infantium 
cadavera  ad  indagandum  nancisci , quo  tempore  corpu- 
sculum adiposum  evanescat,  diutius  me  latebat.  Denique, 
quum  oblata  esset  occasio,  cadaver  puellae  quatuor- 
decim  annos  natae,  phthisi  pulmonum  exstinctae,  per- 
scrutandi, illud  adhuc  non  mutatum  inveni,  qua  re  in 
eam  adductus  sum  sententiam , ut  posteriore  quoque 
aetate  non  deesse,  censerem.  Quam  ob  causam  in 
complurium  hominum,  annos  25 — 35  natorum,  cadave- 
ribus genas  aperui,  quo  facto  corpusculum  adiposum, 
quale  supra  descripsimus,  in  omnibus  cadaveribus  reperi. 
Quin  etiam  in  muliere  quadam,  sexaginta  annorum, 
cujus  cadaver  summopere  erat  macilentum,  corpusculum 
istud  certo  cognoscere  licuit.  Quae  quum  ita  essent, 
difficultas  cadavera  infantium  2 — 14  annos  natorum  ad 
perquirendum  adipiscendi  evitata  fuit,  et,  quantum  mihi 
persuasi,  certam  efficere  possum  conclusionem,  illa, 
quam  modo  dixi,  aetate,  corpusculum  nullam  subire 
majoris  momenti  commutationem. 

Itaque,  altera  ex  parte,  quum  istud  corpusculum 
diversis  aetatibus,  ab  infantibus  inde  neonatis,  usque 
ad  aetatem  decrepitam,  investigassem,  ex  altera,  quo 
primum  tempore  in  statu  foetaii  id  invenire  liceret, 
exquirere  studui.  Vestigia  prima,  at  ea  tamen  obscura, 

tertio  graviditatis  mense  deprehenduntur,  dum  mense 
quarto,  gena  aperta,  jam  satis  perspicue,  specie  noduli 
subrotundi,  ejusdem,  qua  caput  acus  est  ad  figendum 
usitatae,  magnitudinis  observatur.  In  foetu  mensium 
quinque  eadem  fere,  qua  lens,  forma  et  magnitudine 
reperitur,  planum  atque  in  cavitate  genae  super  muscu- 
lum buccinatorem  situm,  genaeque,  quae  adhuc  speciem 
collapsam  praebet,  formam  subrotundam  nondum  imper- 
tiens. Mense  sexto  corpusculi  adiposi  crassities  quo- 
que increscere  incipit,  fere  magnitudine  pisi,  formaque 
plerumque  magis  oblonga  praediti.  Jam  gena  rotundior 
existit,  speciemque  pleniorem  induit.  Foetus  evolutioue 
progrediente,  mensibus  septimo,  octavo  et  nono,  cor- 
pusculum paulatim  illam  magnitudinem  formamque,  quam 
capite  primo  exposuimus,  obtinet. 

Denique  reliquum  est,  ut  quaedam  de  natura  et 
indole  corpusculi  adiposi  disseramus. 

Adeps,  quem  omnino  in  omnibus  fere  corporis 
humani  partibus  invenimus,  perparva  copia,  fere  nullis 
vestigiis  deprehensis,  tantum  nonnullis  in  locis,  uti  in 
glande  penis,  clitoride,  tela  pulmonum,  cet.  reperitur. 
Contra  in  aliis  quibusdam  locis  plus  adipis  accumula- 
tum cernimus,  uti  sub  corio,  ad  musc.  glutaeos,  sub 
plantis  pedum,  sub  vola  manus,  cet.  Saepe  tendines 
sacculis  adiposis  circumdantur,  qui  nonnunquam  in 
articulationes  (Glandulae  Haverianae  dicti)  penetrant. 
Magnae  copiae,  quae  adeo  in  morbis  phthisicis  tere 
nunquam  totae  evanescant,  v.  c.  in  orbita,  ad  cor, 

cet.  inveniuntur,  quo  etiam  adeps  faciei  musculos  cingens 
est  referendus.  Itaque  et  corpusculum,  de  quo  dicimus, 
huc  pertinet,  cui  rei  argumento  est,  quod  illud  in  ho- 
mine supra  memorato,  sexaginta  annos  nato,  perquam 
macilento,  vidimus. 

In  animalibus  quoque,  pariter  atque  in  hominibus, 
locis  quibusdam  tales  adipis  copiae  accumulatae  non 
desunt.  Sic,  ut  exemplum  afferam  in  vituli  fossa  tem- 
porali, prope  supra  arcum  zygomaticum,  glomus  adi- 
posum, ejusdem,  qua  nuces  juglandes  suqt,  magnitudinis, 
ope  petioli  cum  adipe,  in  orbita  deposito,  connexum, 
invenitur,  praeter  quod  alterum  glomus,  duplo  majus, 
proxime  ante  aurem  externam  vituli  est  depositum. 
Largior  adipis  copia  seperata  praecipue  in  caviis  co- 
bayis,  recens  natis,  observatur;  in  quo  animali  ab 
utroque  cervicis  latere  glomera  adiposa,  pisorum  mag- 
nitudinem excedentia,  cernuntur ; in  regione  axillari  et 
sub  renibus  in  cavo  abdominis  majoribus  etiam  reper- 
tis. Similiter  in  leporis  cuniculi  scapulis  adipis  depositi 
copiae  inveniuntur.  In  ranarum  quoque  cavo  abdominis 
adeps,  peculiari  forma  praeditus,  qui  nomine  corporum 

flavorum  notus  est,  specie  striarum  satis  longarum, 
taeniis  similium,  quae  striae  in  altero  fine  coalescentes, 
ad  manus  humanae  speciem  prope  accedunt,  depositus 
est.  Exempla  similia,  siquidem  adipis  accumulationes 

i 

pathologicas  huc  traheremus,  plurima  adferre  nobis 
liceret,  quae  tamen,  vereor,  ne  a re  nobis  proposita 
nimis  sint  aliena. 

Eo  tamen  loco  corporis  animalium,  qui  illi  respon- 
deat, ubi  in  homine  corpusculum  adiposum  genae  est 
depositum,  equidem,  quamvis  saepe  animalium  cadave- 
ribus perquisitis,  nihil  unquam  simile  reperiebam  ; sed 
plerisque  in  casibus  locus,  quo  fibrae  musc.  buccinato- 
ris sub  fibris  masseteris  proveniunt,  parva  telae  con- 
junctivae copia  repletus,  cuteque  obtectus  erat.  Ve- 
rumtamen  in  quibusdam  mammalibus,  ut  in  vitulo,  in 
ursis  arctis  juvencis,  in  leporibus  cuniculis,  cet.  quid- 
dam inveni,  quod  corpusculo  adiposo,  in  homine  reperto, 
simile  ducatur.  Namque  eo  ossis  maxillae  superioris 
loco,  quo  tuber  maxillare  in  processum  alveolarem 
dentis  molaris  ultimi  descendit,  infra  arcum  zygoma- 
ticum, in  fossa  sphenomaxillari,  corpusculum  quoddam 
adiposum  situm  est,  pariter  petiolo  instructum,  coque 
cum  adipe  orbitae  conjunctum.  Quod  corpusculum, 
musc.  massetere  omnino  obtectum,  nisi  hoc  disjuncto, 
in  conspectum  non  datur. 

Aetatis  quoque  habita  ratione,  quaedam  in  adipe 
deposito  observantur  diversitates.  Sic  foetus,  nondum 
evolutus,  macior  cernitur,  qui,  quo  propius  suam  matu- 
ritatem accedit,  eo  magis  adipis  depositi  copia  augetur. 
Praecipue  autem  pueritia  plurimi  adipis  offert,  quae 
copia,  pubertate  coepta,  rursus  decrescit,  aetate  poste- 
riore, genitalium  functione  vel  minuta,  vel  sublata,  denuo 
accrescens,  et  denique  ultima  senectute  marasmo  senili 
minuitur.  Cui  varietati  tamen  corpusculum  adiposum 
genae  vel  parum,  vel  omnino  non  obnoxium  videtur, 

utpote  quod  in  omnibus  aetatibus  fere  eadem  magni- 
tudine invenerimus,  quae  res,  quoddammodo  indicat, 
id  necessarium  ideoque  majoris  momenti  putandum  esse. 

Una  relinquitur  quaestio,  ut  indagetur,  quae  cor- 
pusculi adiposi  in  organismo  humano  functio,  quaeque 
ejus  sit  utilitas. 

Adipis  in  universum  functiones  — eam  enim  cor- 
pusculi adiposi  partem  praecipuam  esse  constat  — 
duplici  respectu  contemplari  possumus. 

Adeps  in  genere  enim  subsidium  est  respirationis 
atque  animalium  nutrimentum  omnino  necessarium,  quippe 
quod,  uti  corpus  carbonio  abundans,  maxime  ad  gene- 
randam calorem  plurimum  valeat.  Qua  in  re,  per  pro- 
cessum combustionis  carbonio  suo  edito,  ad  calorem 
animalis  generandum  prodest.  Verum  pro  alimento 
etiam,  siquidem  physiologorum  aetatis  recentioris  sen- 
tentias sequamur,  adeps  putari  potest,  qui  viri  docti 
eum , ad  materiei  animalis  metamorphosin  plurimum 
conferre,  quin  etiam  ad  cellas  formandas  primam  ansam 
praebere,  contendunt. 

Ceterum  hae  functiones,  quum  corpus  adiposum, 
de  quo  disserimus,  neque  pro  nutrimento,  neque  pro 
alimento  ad  cellulas  formandas  adhibeatur,  ad  hoc 
quidem  minus  pertinere  videntur. 

Itaque  ad  aliam  quandam  convertamur  rationem, 

qua  adipis  functiones  considerare  liceat,  quae  functiones 
praecipue  eatenus  graves  sunt,  quod*  adeps  partem 
organismi  e ficit,  idque  ut  cellula  adiposa  et  tela  cel- 

lulosa  adipis.  Negari  non  potest,  materiem  adiposam, 
in  tela  adiposa  organica  contentum,  aeque  ad  sustinen- 
dam calorem,  et  duplici  quidem  ratione,  consumi. 
Primum  enim  pro  materia  comburenda  in  organismo 
reservata  haberi  potest,  id  quod  maxime  in  morbis, 
nec  non  in  inedia  cognoscere  licet.  Quamvis  enim 
et  aliae  substantiae  organismi  comburendo  calorem 
praebeant,  tamen  sine  dubio  adeps  praecipua,  quae 
comburatur,  materies  est.  — Simul  naturam  ipsam 
observamus  iis  animalibus,  quae  normalibus  vitae  ratio- 
nibus, longius  per  tempus  nutrimentis  extrinsecus 
invectis,  abstinere  coacti  sunt,  largiorem  adipis  copiam 
in  corpore  deponere.  Namque  corpuscula  flava,  quae 
dicuntur,  in  ranae  cavo  abdominis  inventa,  quum  ante 
somnum  hibernum  permagna  sint,  postea  parva  atque 
minuta,  quoddam  cum  caloris  generatione  connexu 
teneri,  non  est,  quod  dubitemus.  Aeque  se  res  habere 
videtur  de  larga  adipis  copia  auctumno  in  aliis  animalibus, 
somno  hiberno  indulgentibus,  deposita,  quam  quidem 
pro  fonte  habere  possumus,  unde  chemicae  respirationis 
mutationes  eo  tempore  somni  hiberni  redundent. 

Secundo  tela  adiposa  utilitatem  physciam  mecha- 
nicamque sibi  vindicat.  Respectu  physico  functio  pariter 
in  conservando  calore  conspicua  est,  quum  adipem 
calori  propagando  parum  aptum  esse  satis  constat. 
Exemplo  sint  ltomines  obesi,  qui,  a frigore  tutiores, 
contra  ea  calore  magis  vexantur.  Quam  adipis  virtutem 

ad  corpusculum  adiposum  genae,  per  se  patet,  non 
pertinere,  sed  tummodo  eam  vim  observari,  quum 
adeps,  praesertim  sub  cute,  latius  sit  extentus.  Id 
quod  in  cetaceis,/ phocis,  cet.  evenit,  quae,  quamvis 
in  sede  frigida  habitent,  semper  tamen  eximium  caloris 
proprii  gradum  servare  possunt. 

Aliam  verum  eamque  gravissimam  utilitatem  adeps 

respectu  mechanico  corpori  adfert.  Etenim,  ut  exem- 

pluin  proferam,  cum  tela  conjunctiva  conjunctus,  quam 
scimus  adipis  accumulationibus  maxime  esse  idoneam, 
intestitia  lacunasque  artuum,  musculorum,  viscerum, 
vasorum  etc.  implet.  Oua  re  non  solum  ut  vinculum 
conjunctivum  elasticum  magnae  est  utilitatis,  verum 
etiam  respectu  aesthetico,  ut  quo  natura  velut  ornamento 
utatur,  multum  valet,  quoniam  externis  corporis  formis, 
aequabiliores  et  quasi  rotundiores  reddendo,  speciem 
induit  pulchriorem,  formis  angulosis  rugisque  hominum 
macilentorum  propriis  contrariam. 

Adde  quod  adeps,  locis  quibusdam  depositus,  ut 
qui  corpus  sit  molle  atque  elasticum,  varios  motus 
tum  activos  tum  passivos  adjuvat,  id  quod  praecipue 
in  articulationibus,  in  vola  manus  plantaque  pedis,  nec 
non  in  orbita  cordeque  cernimus. 

Quas  ultimas  diximus  functiones  mechanicas,  eaedem 
ad  corpusculum  adiposum  in  gena  inventum  referendae 
videntur.  Nam  gena,  si  quidem  id  corpusculum  exi- 
guum parvumque  est,  excavata  collapsaque  apparet, 
casu  contrario,  praesertim  in  infantibus  parvulis,  in 

quibus  corpusculum  ex  canaliculo  magis  ad  superficiem 
genae  prodit,  formam  illam  plenam  rotandamque  prae- 
bens. Praeterea  hic  quoque  corpusculi  petiolum , 
adipis  officia  interstitia  lacunasque  explendi,  satisfacere 
videmus,  simul  nervis  vasisque,  quae  ob  teneram,  qua 
sunt,  structuram  quasi  munimento  indigent,  involutis. 
Omnium  maxime  id  in  fossa  sphenopalatina  observatur, 
cujus  cavitatem  nervi  nasales  posteriores,  infra  orbitalis 
cet.  cum  vasis  suis  sanguiniferis  permeant,  usque  ad 
loca,  quibus  ex  canaliculis  osseis  egrediuntur,  petioli 
processibus  involuti.  Adipis  functionem  supra  memo- 
ratam, qua  torum  mollem  et  elasticum  efficiendo  motus 
faciliores  reddat,  hic  quoque  eandem  animadvertimus, 
id  quod  vel  positio  ejus  super  musculum  buccinatorem, 
ergo  inter  maxillas  superiorem  et  inferiorem,  satis 
indicat.  Hoc  loco  corpusculum  adiposum  cum  petiolo 
suo  molle  suppeditat  stratum,  in  quo  fortissimae  musc. 
masseteris  in  manducando  contractiones  fiant,  quam 
eandem  vim  petiolus  in  ea  exhibet  regione,  ubi  pars 
musc.  temporalis  inferior  et  musc.  pterygoideus  ex- 
ternus posticum  canalis  parietem  constituunt. 

Alia  quaedam  functio,  quae  et  ipsa  ad  corpusculi 
adiposi  genae  proprietates  physicas  fortasse  referri 
possit,  a situ  et  positione  dependens,  in  eo  consistat, 
quod  suctum  adjuvet.  Corpusculum  praecipue  in  infan- 
tibus recens  natis  valde  evolutum  videbamus,  quum 
ejus  magnitudo,  cum  totius  capitis  infantilis  magnitudine 
comparata,  minorem  quam  in  adultis  differentiam  offerat. 


39 

• 

Nempe  hac  aetate  infantis  est,  alimenta  sugendo  sumere, 
qua  in  re  buccinatores,  minus  evoluti,  perparum  reniti 
valentes,  inter  sugendum  inspirando  in  cavum  oris 
traherentur,  quo  fieret,  ut  spatio  oris  coarctato,  functio 
sugendi  non  satis  perfici  posset.  Constat  videlicet,  in- 
fantes, genis  cavis  praeditos,  parcius  mammis  mater- 
nis uti  lactisque  quantitatem,  ad  nutriendum  necessariam, 
exsugere  non  posse.  Quas  ob  causas  corpusculum 
adiposum,  reliquo  adipe  circumjecto  et  musc.  bucci- 
natori imposito,  adjutum,  ad  soliditatem  quandam,  reni- 
sumque genae  impertienda  valere  arbitror,  quibus,  ne 
gena  in  sugendo  inspiratione  collabatur,  cautum  sit. 

Iconis  explicatio. 

i 

«)  Corpusculum  adiposum. 

6)  Glandula  parotis. 

c)  Arcus  zygomaticus. 

d)  Ductus  Stenonianus, 

e ) Arteria  facialis  anterior. 

/)  Ramus  petioli  corpusculi  adiposi,  ad  fossam  tem- 
poralem adscendens. 

g ) Musc.  temporalis. 

h)  Musc.  orbicularis  palpebrarum. 

O Musc.  zygomaticus  minor. 

k ) Musc.  zygomaticus  major. 

/)  Musc.  buccinator, 

m)  Musc.  masseter. 

n)  Musc.  triangularis  menti. 


